Umbriel (satélite)

Umbriel ye ua de las cinco grandes lhunas de Ourano. Fui çcubierta an 1851 por William Lassell.
Umbriel i Ouberon parécen-se bastante un cul outro, ambora Ouberon seia 35% maior. Todas las grandes lhunas de Ourano son ua mistura de 40-50% d'auga i l resto peinha, ua fraçon un pouco maior que nas grandes lhunas de Saturno, cumo por eisemplo Rea.


La superfice altamente craterada ten stado probabelmente estable zde la sue formaçon. Ten muitas mais i maiores crateras que Ariel i Titánia. Ye cumpuosto na sue maiorie por auga gilada, balançada cun selicatos i metano gilado. La maiorie deste radadeiro ancontra-se na sue superfice.

Umbriel ye mui scuro; reflete solo metade de la luç que Ariel, l satélite mais brilhante de Urano. Por coincidéncia, a quelor scura de Umbriel adequa-se al sou nome: "Umbriel" ye un sprito melancólico na obra de Alexander Pope, i l nome sugere la palabra an Lhatin "umbra", selombra.

La caratelística mais proeminente de Umbriel ye Wunda, un grande anielho de material brilhante. Ye probabelmente algun tipo de cratera, mas la sue natureza sata ye inda çconhecida.

Catadorie:Lhunas de Ourano
Catadorie:Ourano
Catadorie:Sistema solar